Neuvoston asetus (EY) N:o 1774/1999, annettu 29 päivänä heinäkuuta 1999, sopimuksen tekemisestä kirjeenvaihtona Euroopan yhteisön ja Unkarin tasavallan välisen eräiden viinien vastavuoroista tariffikiintiöiden käyttöönottoa koskevan kirjeenvaihtona tehdyn sopimuksen muuttamisesta ja tiettyjä viinejä koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 933/95 muuttamisesta



Virallinen lehti nro L 212 , 12/08/1999 s. 0001 - 0002



NEUVOSTON ASETUS (EY) N:o 1774/1999, annettu 29 päivänä heinäkuuta 1999, sopimuksen tekemisestä kirjeenvaihtona Euroopan yhteisön ja Unkarin tasavallan välisen eräiden viinien vastavuoroista tariffikiintiöiden käyttöönottoa koskevan kirjeenvaihtona tehdyn sopimuksen muuttamisesta ja tiettyjä viinejä koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 933/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) Euroopan yhteisön ja Unkarin tasavallan välinen eräiden viinien vastavuoroista tariffikiintiöiden käyttöönottoa koskeva kirjeenvaihtona tehty sopimus(1) allekirjoitettiin 29 päivänä marraskuuta 1993, 2) kyseisen sopimuksen voimassaolo päättyi 31 päivänä joulukuuta 1998, 3) vastavuoroisen etuuskohtelun jatkamiseksi ja viinialan kaupan kehityksen edistämiseksi edelleen sopimuksen voimassaoloaikaa olisi jatkettava 31 päivään joulukuuta 1999, 4) Bulgariasta, Unkarista ja Romaniasta peräisin olevia tiettyjä viinejä koskevien yhteisön tariffikiintiöiden avaamisesta ja hallinnoinnista 10 päivänä huhtikuuta 1995 annetussa neuvoston asetuksessa (EY) N:o 933/95(2) avattiin tiettyjä viinejä koskevat tariffikiintiöt Euroopan yhteisön ja Unkarin tasavallan välillä kirjeenvaihtona tehdyn sopimuksen mukaisesti; uuden kirjeenvaihtona tehdyn sopimuksen vuoksi asetus (EY) N:o 933/95 olisi muutettava vastaavasti, ja 5) sopimuksen eräiden määräysten täytäntöönpanon helpottamiseksi komissiolle olisi annettava valtuudet hyväksyä sopimuksen täytäntöön panemiseksi tarvittavat säädökset viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(3) 83 artiklassa säädettyä menettelyä noudattaen, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan yhteisön ja Unkarin tasavallan välisen eräiden viinien vastavuoroista tariffikiintiöiden käyttöönottoa koskevan kirjeenvaihtona tehdyn sopimuksen muuttamisesta kirjeenvaihtona tehty sopimus. Sopimusteksti on tämän asetuksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. 3 artikla Komissiolla on oikeus hyväksyä asetuksen (ETY) N:o 822/87 83 artiklassa säädettyä menettelyä noudattaen säädökset sopimusten täytäntöönpanoa koskevista yksityiskohtaisista säännöistä. 4 artikla Muutetaan asetuksen (EY) N:o 933/95 1 artikla seuraavasti: 1) Korvataan 1 artiklan 1 kohdan b alakohdan taulukko "Unkarista peräisin olevat viinit" seuraavasti: ">TAULUKON PAIKKA>" 2) Korvataan 1 artiklan 2 kohdan ensimmäisen alakohdan d alakohta seuraavasti: "d) kiintiö n:o 09.7009; Todistetaan, että tässä asiakirjassa tarkoitettu viini on Unkarin viinilainsäädännön mukaista laatukuohuviiniä." 3) Korvataan 1 artiklan 2 kohdan ensimmäisen alakohdan e alakohta seuraavasti: "e) kiintiö n:o 09.7011: Todistetaan, että tässä asiakirjassa tarkoitettu viini on Unkarin viinilainsäädännön mukaista laatuviiniä, myös ensiluokkaista laatua olevaa viiniä ja laatuviiniä, jossa on maantieteellinen merkintä 'Tokaj' ja viiniä, jolla on nimike 'Tájbor'." 4) Poistetaan 1 artiklan 2 kohdan toinen alakohta. 5 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä toukokuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä heinäkuuta 1999. Neuvoston puolesta S. HASSI Puheenjohtaja (1) EYVL L 337, 31.12.1993, s. 83. (2) EYVL L 96, 28.4.1995, s. 1, asetus sellaisena kuin se on viimeksi muutettuna asetuksella (EY) N:o 813/98 (EYVL L 116, 18.4.1998, s. 1). (3) EYVL L 84, 27.3.1987, s. 1, asetus sellaisena kuin se on viimeksi muutettuna asetuksella (ETY) N:o 1627/98 (EYVL L 210, 28.7.1998, s. 8).